Pusur (film)

Pusur (originaltittel: Garfield: The Movie) er en amerikansk film fra 2004 som bygger på den amerikanske tegneserien om katten Pusur (engelsk: Garfield).  Dette er den første filmen om Pusur.

Oppfølgeren Pusur 2 hadde premiere i 2006.

 Handling 
Pusur (norsk: Pusur) er en overvektig og lat oransje katt som bor sammen med sin eier Jon Arbuckle i Ferndale, en forstad til Detroit, Michigan. Pusur tilbringer tiden sin ved å krangle med Jon og erte sin aggressive nabo Luca, som er en Dobermann-hund. Pusur er venner med den hjelpsomme musen Louis. Pusur sosialiserer også med andre katter i nabolaget, Nermal og Arlene. Jon har gjort det til vane å bringe Pusur til veterinæren for å møte den søte veterinæren Liz Wilson, som han er hemmelig forelsket i. En misforståelse fører til at Jon får ansvaret for en leken hund som heter Jølle. Jon og Liz innleder et forhold.

Pusur misliker Jølle, og plager hunden så ofte han kan. Jølle deltar i et talent-show, hvor Liz er dommer. Jølle danser til en sang av Black Eyed Peas. TV-programlederen Happy Chapman, som også er dommer for showet, blir imponert over Jølle, og tilbyr Jon en TV-avtale for Jølle – men Jon takker nei. Pusur blir mer og mer frustrert over Jølle, og ødelegger ved et uhell hele huset. Når Jon oppdager dette, tvinger han Pusur til å sove utendørs om natten. Når Jølle kommer ut for å trøste Pusur , kommer han seg inn og låser Jølle ut med vilje. Nermal og Arlene er vitne til dette. Jølle stikker av og blir plukket opp av fru Baker, en eldre kvinne.

Alle de andre dyrene i nabolaget latterliggjør Pusur for å ha jagd vekk Jølle på denne måten. Men Pusur mener at han bare beskyttet sitt eget område, og aldri ønsket at Jølle skulle forsvinne. I mellomtiden er Happy Chapman, som blir avslørt å være allergisk mot katter, misunnelig på  nyhetsreporter  Walter J. Chapman. Happy Chapman og hans assistent Wendell finner et varsel fra fru Baker, som hevder at Jølle er hennes egen valp. Når Pusur ser Jølle på TV og hører Happy Chapman kunngjøre at han og Jølle skal til New York City, planlegger Pusur å redde Jølle.

Jon oppdager at også Pusur har blitt borte, og ber Liz om hjelp til å lete. Pusur finner Jølle innelåst på en kennel. Men Happy Chapman kommer, og setter et halsbånd på Jølle. Halsbåndet kan gi Jølle elektriske sjokk slik at han blir tvunget til å utføre triks. Chapman setter kursen mot en jernbanestasjon sammen med Pusur . Fru Baker forteller Jon at Happy Chapman tok Jølle, noe som får Joe til å tro at Pusur også ble tatt av Happy Chapman. Pusur frigjør Jølle, men Happy Chapman jager etter dem og truer Jølle med det elektriske halsbåndet. Men Pusur og vennene hans må hjelpe Jølle løs, og forsøke å komme seg hjem til Jon.

 Utgivelser i Norge 
I Norge har filmen kommet ut på VHS, DVD, Blu-Ray, digitalt kjøp og leie og er tiljengelig på Disney+.

Alle nevnte versjoner har norsk tale inkludert.

 Rolleliste 
FigurNorsk stemmeEngelske/original stemmePusur / GarfieldDennis StorhøiBill MurrayJølle / OdieTyler (hund)Jon ArbuckleAnders Baasmo ChristiansenBreckin MeyerDr. Liz Wilson/LissJanne FormoeJennifer Love HewittArleneTove HeyerdahlDebra MessingNormald / NermalDuc Mai-TheDavid EigenbergLouis / LudvigJohannes JonerNick CannonRoland / PersnikittyAnders HatloAlan CummingLucaLasse LindtnerBrad GarrettHarry Norman/happy ChapmanKristoffer JonerStephen TobolowskyFru BakerKari SimonsenEve BrentRottemorKari SimonsenDebra Jo RuppRottefarPer SkjølsvikRichard KindRottebarn 1Milla Søder JonerJordan KaiserRottebarn 2Selma Søder JonerWyatt SmithRottebarn 3Desiree Bøgh VaksdalAlyson StonerDame i rosa kjoleKari SimonsenHolterPer SkjølsvikBusterPer SkjølsvikKonduktørPer SkjølsvikJerry GilesFrankChristoffer StaibJoseph Edward TaylorSofusChristoffer StaibJohn F. Schaffer (?)TogannonsørChristoffer StaibLiten JenteMilla Søder JonerJuliette GogliaServicemedarbeiderTove HeyerdahlValter NormanKristoffer JonerKonferansierJohannes JonerRegissørJohannes JonerComputerstemme 1Janne FormoeWendellJohannes JonerEvan ArnoldLiten jenteMilla Søder JonerJuliette GogliaStewardEvan HelmuthChristopher MelloMark Christopher Lawrence
Ellers medvirket: Renate Katralen Jensen, Rune Elli, Åsgeir Knudsen, Hans Hopen

 Referanser 

 Eksterne lenker 


Kategori:Filmer lagt til Los Angeles
Kategori:Filmer som foregår ombord i tog
Kategori:Engelskspråklige filmer
Kategori:Filmkomedier fra USA
Kategori:Filmer fra 2004